rejauldu/bengali-wikipedia huggingface dataset:
কে এম নুরুল হুদা (জন্ম: ৩০ এপ্রিল ১৯৪৮) হলেন বাংলাদেশের স্বাধীনতা যুদ্ধের একজন মুক্তিযোদ্ধা, প্রাক্তন সচিব ও বাংলাদেশের প্রাক্তন প্রধান নির্বাচন কমিশনার। এর পূর্বে তিনি অবিভক্ত ঢাকা সিটি করপোরেশনের প্রধান নির্বাহী কর্মকর্তা ছিলেন। এছাড়াও তিনি পরিবেশ ও বন মন্ত্রণালয়ের যুগ্ম সচিব এবং সংসদ সচিবালয়ের যুগ্মসচিব ছিলেন।   প্রাথমিক জীবন  কে এম নুরুল হুদা ১৯৪৮ সালে অধুনা বাংলাদেশের পটুয়াখালী জেলার বাউফল উপজেলার নোয়ামালা গ্রামে জন্মগ্রহণ করেন। তিনি পটুয়াখালীতে পড়াশোনা শেষ করেন। তিনি ঢাকা বিশ্ববিদ্যালয়ের পরিসংখ্যান বিভাগ থেকে স্নাতক ও স্নাতকোত্তর ডিগ্রি লাভ করেন।  তিনি ম্যানচেস্টার বিশ্ববিদ্যালয়ে জন প্রশাসন এবং উন্নত শিক্ষায় অধ্যয়ন করেন এবং পরবর্তী সোভিয়েত ইউনিয়নে আরও পড়াশুনা চালিয়ে যান।   কর্মজীবন  নুরুল হুদা বাংলাদেশের স্বাধীনতা যুদ্ধে ৯নং সেক্টরে যুদ্ধে অংশগ্রহণ করেছিলেন।  তিনি বাংলাদেশ স্বাধীন হওয়ার পর ১৯৭৩ সালের মুক্তিযোদ্ধা ব্যাচে বাংলাদেশ সিভিল সার্ভিসে যোগদান করেন। তিনি গোপালগঞ্জ জেলার মুকসুদপুর উপজেলা এবং ফরিদপুর জেলার চর ভদ্রাসন উপজেলার উপজেলা নির্বাহী অফিসার ছিলেন। তিনি ফরিদপুর ও কুমিল্লা জেলায় জেলা প্রশাসক ও জেলা ম্যাজিস্ট্রেট হিসাবে দায়িত্ব পালন করেন।  তিনি ২০১০ সালে বাংলাদেশ মিউনিসিপাল ডেভেলপমেন্ট ফান্ডে (বিএমডিএফ) যোগ দেন। তিনি এর ব্যবস্থাপনা পরিচালক পদে পাঁচ বছর ছিলেন। এর আগে জেমকন গ্রুপের পরিচালক (প্রশাসন ও মানবসম্পদ), নর্থ ওয়েস্ট জোন কম্পানির চেয়ারম্যান পদে কাজ করেছেন। তিনি বাংলাদেশ পরিবেশ আন্দোলন (বাপা)-এর সঙ্গেও যুক্ত ছিলেন। আওয়ামী লীগ সরকারের সময় “জনতার মঞ্চ” এ সংশ্লিষ্ঠতার অভিযোগে বিএনপি-জামাত জোট সরকার তাকে যুগ্ম-সচিব হিসেবে কর্মরত অবস্থায় ২০০১ সালে বাধ্যতামূলক অবসরে পাঠায়। পরবর্তীতে সুপ্রিমকোর্টের এক রায়ে অন্যান্য কর্মকর্তাসহ নুরুল হুদা ভূতাপেক্ষা পদোন্নতি পেয়ে সচিব হিসেবে অবসর গ্রহণ করেন।  পারিবারিক জীবন তার স্ত্রীর নাম হুসনে আরা। তাদের তিন সন্তান রয়েছে।  সমালোচনা  ২০২০ সালের ১২ নভেম্বর তিনি বলেন “যুক্তরাষ্ট্র ৪ থেকে ৫ দিনে ভোট গুনতে পারে না। আমরা ৪ থেকে ৫ মিনিটে গুনে ফেলি। যুক্তরাষ্ট্রের আমাদের কাছে শেখার আছে।” তার এই মন্তব্যে সামাজিক যোগাযোগ মাধ্যমে তাকে নিয়ে সমালোচনা হয়। প্রথম আলো সহ কয়েকটি প্রকাশনা এই মন্তব্য নিয়ে রম্য রচনা ছাপিয়েছে।    তার অধীনে অনুষ্ঠিত ২০১৮ সালের সাধারণ নির্বাচনে সহিংসতা ও ভোট কারচুপির সত্যতার প্রমাণ মেলে।   ২০২৫ সালের ২২ জুন বিক্ষুব্ধ জনতা তাকে আটক করে এবং জুতার মালা পরিয়ে দেয়। পরবর্তীতে পুলিশ তাকে গ্রেফতার করে।  তথ্যসূত্র  বহিঃসংযোগ  বাংলাদেশ নির্বাচন কমিশনের ওয়েবসাইটে জীবনী (আর্কাইভ)  বিষয়শ্রেণী:১৯৪৮-এ জন্ম বিষয়শ্রেণী:বাউফল উপজেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:বাংলাদেশের প্রধান নির্বাচন কমিশনার বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:পটুয়াখালী জেলার সরকারি চাকরিজীবী বিষয়শ্রেণী:পটুয়াখালী সরকারি কলেজের প্রাক্তন শিক্ষার্থী
সিয়ারা কুইন ব্রাভো ( ; জন্ম ১৮ মার্চ, ১৯৯৭) একজন মার্কিন অভিনেত্রী। তিনি নিকেলোডিয়ন ধারাবাহিক বিগ টাইম রাশ এবং ফক্স ধারাবাহিক রেড ব্যান্ড সোসাইটিতে একজন শিশু অভিনেত্রী হিসাবে অভিনয় করে তার কর্মজীবন শুরু করেছিলেন।  তিনি নিকেলোডিয়ন টেলিভিশন চলচ্চিত্র জিনক্সড এবং সুইন্ডল- এও উপস্থিত ছিলেন।  ব্রাভো কণ্ঠ দিয়েছেন ওপেন সিজন ৩ -এ জিসেলিটা, হ্যাপিনেস ইজ আ ওয়ার্ম ব্ল্যাঙ্কেট, চার্লি ব্রাউন তে প্যাটি এবং স্পেশাল এজেন্ট ওসো -তে সারা চরিত্রের।   জীবনের প্রথমার্ধ  আলেকজান্দ্রিয়া, কেন্টাকিতে জন্ম ও বেড়ে ওঠা, ব্রাভো সিনসিনাটি, ওহিওতে কাছাকাছি সামিট কান্ট্রি ডে স্কুলে পড়াশোনা করেছেন।  কর্মজীবন   তথ্যসূত্র    বহিঃসংযোগ      Katalyst article  বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:কেন্টাকির অভিনেত্রী
সিরাজুল ইসলাম বাংলাদেশের নেত্রকোণা জেলার রাজনীতিবিদ ও নেত্রকোণা-১ আসনের সাবেক সংসদ সদস্য।   প্রাথমিক জীবন  সিরাজুল ইসলাম নেত্রকোণা জেলায় জন্মগ্রহণ করেন।   রাজনৈতিক জীবন  সিরাজুল ইসলাম ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ও ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে নেত্রকোণা-১ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নেত্রকোণা জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশ আওয়ামী লীগের সাবেক রাজনীতিবিদ বিষয়শ্রেণী:জীবিত ব্যক্তি
আহমেদ তফিজ উদ্দিন (১৯২৯-১৯৯৮) ছিলেন একজন বাংলাদেশি রাজনীতিবিদ যিনি তৎকালীন পাবনা-৯ ও পাবনা-২ আসনের সংসদ সদস্য ছিলেন।   প্রারম্ভিক জীবন  তফিজ উদ্দিন ১৯২৯ সালে পাবনা জেলার সুজানগর উপজেলার সাতবাড়িয়া গ্রামে জন্মগ্রহণ করেন। তার স্ত্রী ফিরোজা বেগম সরকারি প্রাথমিক বিদ্যালয়ের প্রধান শিক্ষিকা ছিলেন। তার ছেলে আহমেদ ফিরোজ কবির পাবনা-২ আসন আসনের সংসদ সদস্য ও সুজানগর উপজেলা পরিষদের সাবেক চেয়ারম্যান।   রাজনৈতিক জীবন  আহমেদ তফিজ উদ্দিন ১৯৪৮ সালে তৎকালীন মুসলিম ছাত্রলীগে যোগদিয়ে রাজনৈতিক জীবন শুরু করেন। ১৯৫০ সালে তিনি পাবনা এডওয়ার্ড কলেজ ছাত্র সংসদের এজিএস নির্বাচিত হন। আওয়ামী লীগের যোগদিয়ে তিনি পাবনা জেলা আওয়ামী লীগের সহসভাপতি ও সুজানগর উপজেলা আওয়ামী লীগের সভাপতি হিসেবে দায়িত্ব পালন করেন। আওয়ামী লীগের সমর্থন পেয়ে তিনি ১৯৭০ এর সাধারণ নির্বাচনে পূর্ব পাকিস্তান প্রাদেশিক পরিষদ এর সদস্য নিবাচিত হন। ১৯৭১ সালে মুক্তিযুদ্ধ চলাকালিন সময়ে তিনি ভারতের কেচোয়াডাঙ্গা ক্যাম্পের ইনচার্জ ছিলেন। পরবর্তীতে ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-৯ আসন থেকে সংসদ সদস্য নির্বাচিত হন।  সুজানগর উপজেলার নির্বাচিত চেয়ারম্যান হিসেবে ২৫ মে ১৯৮৫ থেকে ১৯৯৩ পর্যন্ত দুই মেয়াদে দায়িত্ব পালন করেন। ১৯৯১ সালে আওয়ামী লীগের সমর্থন পেয়ে পাবনা-২ আসন থেকে নির্বাচন করে প্রায় ৪৯ হাজার ভোট পেয়ে পরাজিত হন। ১২ ১৯৯৬ সালের সপ্তম জাতীয় নির্বাচনে আঃ লীগ এর সমর্থন পেয়ে ৬৭,২৫০ ভোট পেয়ে সংসদ সদস্য নির্বাচিত হন।  তিনি ১৯৯৮ সালে মৃত্যুবরণ করেন।   তথ্যসূত্র   বিষয়শ্রেণী:১৯২৯-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:পাবনা জেলার রাজনীতিবিদ বিষয়শ্রেণী:১৯৯৮-এ মৃত্যু বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:সরকারি এডওয়ার্ড কলেজ, পাবনার প্রাক্তন শিক্ষার্থী বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ওয়াইজাপুর () ভারতের মহারাষ্ট্র রাজ্যের আউরঙ্গাবাদ জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫১৪ মিটার (১৬৮৬ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ওয়াইজাপুর শহরের জনসংখ্যা হল ৩৭,০০২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে ওয়াইজাপুর এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
খোঙ্গাপানি () ভারতের ছত্তিসগড় রাজ্যের করিয়া জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে খোঙ্গাপানি শহরের জনসংখ্যা হল ১৭,৮৬৫ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে খোঙ্গাপানি এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
মোহাম্মদ হাসান বিন ওসমান (জন্ম ২১ জুলাই ১৯৪৮) একজন মালয়েশীয় স্প্রিন্টার। তিনি ১৯৭২ সালের গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:১৯৭০ এশিয়ান গেমসের পদক বিজয়ী বিষয়শ্রেণী:১৯৭০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে ব্রোঞ্জপদক বিজয়ী মালয়েশীয় বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:মালয়েশিয়ার অলিম্পিক মল্লক্রীড়াবিদ বিষয়শ্রেণী:মালয়েশীয় পুরুষ স্প্রিন্টার বিষয়শ্রেণী:১৯৭২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম
থাম্ব|মারিয়া উইক, ব্যালড (১৮৯৮)  ব্যালড হল গীতি কাব্যের একটি বিশেষ রূপ। মধ্যযুগের শেষ দিক থেকে ১৯শ শতাব্দী পর্যন্ত গ্রেট ব্রিটেন এবং আয়ারল্যান্ডের জনপ্রিয় কবিতা এবং গানের বিশেষভাবে বৈশিষ্ট্যমন্ডিত ছিল ব্যালেড নামক সাহিত্যের এই ধারা। এই ব্যালেডগুলো প্রথমদিকে গোটা ইউরোপ জুড়ে এবং পরে অস্ট্রেলিয়া, উত্তর আফ্রিকা, উত্তর আমেরিকা এবং দক্ষিণ আমেরিকায় ব্যাপকভাবে ব্যবহৃত হয়েছিল।  যদিও গীতিকাগুলোতে নির্দিষ্ট কাঠামো নেই এবং তাদের লাইন বা পঙক্তি  এবং স্তবকের সংখ্যায় ভিন্ন হতে পারে, অনেক গীতিকায় (মূলত ইংরেজি সাহিত্যের ক্ষেত্রে) এবিসিবি (ABCB) বা এবি এবি (ABAB) চতুষ্পদী ছন্দ ব্যবহার করে, যার মূলটি একটি ছড়া দ্বিতীয় এবং চতুর্থ লাইন। একটি জনপ্রিয় ধারণার বিপরীতে, একটি ব্যালেডে ঠিক ১৩টি লাইন খুব কমই দেখা যায়। সেই সাথে, দ্বিপদী ছড়া খুব কমই ব্যালেডে স্থান পায়।  অনেক গীতিকাকে ব্রডসাইড একক-পাতা হিসাবে লেখা এবং বিক্রি করা হয়েছিল। ১৮শ শতাব্দীর পর থেকে কবি ও সুরকাররা প্রায়শই গীতিকবিতার জন্য এই সাহিত্যরূপটি ব্যবহার করতেন। ঊনবিংশ শতাব্দীর শেষের দিকে, শব্দটি জনপ্রিয় প্রেমের গান একটি মন্থর রূপের অর্থ গ্রহণ করে এবং প্রায়শই যে কোনও প্রেমের গানের জন্য ব্যবহৃত হয়, বিশেষত পপ বা রক সঙ্গীতের আবেগপ্রবণ গীতিকা। যদিও শব্দটি একটি শৈলীযুক্ত গল্প বলার গানের ধারণার সাথেও যুক্ত, বিশেষত যখন চলচ্চিত্রের মতো অন্যান্য মাধ্যমের শিরোনাম হিসাবে ব্যবহৃত হয়।   উৎপত্তি   একটি বর্ণনামূলক গান হিসেব, এগুলোর মূলভাব এবং কার্যকারিতা স্ক্যান্ডিনেভীয় এবং জার্মানিক গল্প বলার ঐতিহ্য থেকে উদ্ভূত হতে পারে, যার উদাহরণ বেওউলফের মতো মহাকাব্যে দেখা যায়।J. E. Housman, British Popular Ballads (1952, London: Ayer Publishing, 1969), p. 15.  তথ্যসূত্র  বিষয়শ্রেণী:লোকসঙ্গীত বিষয়শ্রেণী:লোককবিতা বিষয়শ্রেণী:কাব্যিক রূপ
৬নং মোমিনপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন ।  আয়তন ও জনসংখ্যা  ইউনিয়নটি ৩৫.৭৩ বর্গ কি. মি. (১৩.৮০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৮৮২ জন।.  অবস্থান  মোমিনপুর ইউনিয়ন পরিষদ সাধারণত যশাই থেকে ভবের বাজারের দিকে অবস্থিত। এটি যশাই এবং পার্বতীপুর রোডে অবস্থিত।  পার্বতীপুর উপজেলা শহর থেকে মোমিনপুর ইউনিয়ন পরিষদের দূরত্ব ২০ কিলোমিটার।  গ্রামসমূহ ৬নং মোমিনপুর ইউনিয়ন পরিষদের মোট ২৩ টি গ্রাম রয়েছে এবং এটির মৌজার সংখ্যা ৭টি। গ্রামের  নামগুলো হলো -  ১। চৈতা পুকুরিয়া  ২। চক দলেন ৩। চক জয়দেবপুর  ৪। চন্দ্রপুর  ৫।দোয়ানিয়া  ৬। গোবিন্দপুর ৭। দুর্গাপুর ৮। দোবলগাছি ৯। হয়বৎপুর ১০। ইন্দ্রপুর ১১। জয়পুর  ১২। জুরাই ১৩। লাল বিলাস  ১৪। মধুপাড়া ১৫। মোমিনপুর  ১৬। নিজচতুর ১৭। পলিপাড়া  ১৮। পশ্চিম হোসেনপুর ১৯। পশ্চিম সুকদেবপুর ২০। সৈয়দপুর ২১। শালবাড়ি ২২। তেরোয়ানিয়া  ২৩।উত্তর বাসুদেবপুর  হাট-বাজার  মোমিনপুরে মোট চারটি বড় বাজার রয়েছে।  যশাই হাট  জুরাই হাট  ভবের বাজার  যশাই মোড় বাজার  শিমুলতলী বাজার  দর্শনীয় স্থান  ছোট যমুনা নদী  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:পার্বতীপুর উপজেলার ইউনিয়ন
ইঙ্গলস্স্ট্যা‌ড, একটি নগরী যেটি জার্মানির স্বায়ত্তশাসিত প্রদেশ বাভারিয়ার অন্তর্গত। শহরটি বাভারিয়ার মধ্যাঞ্চলে দানিয়ুব নদীর তীরে অবস্থিত।, ইঙ্গলস্স্ট্যা‌ডে মোট ১,৩১,০০২ জন লোকের বসবাস। এটি মিউনিখ মেট্রোপলিটন এলাকার একটি অংশ যার মোট জনসংখ্যা প্রায় ৫০ লক্ষ।  অষ্টবিংশ শতাব্দীতে এই ইঙ্গলস্স্ট্যা‌ডেই বাভারিয়ান সামাজিক গুপ্ত সংগঠন ইলুমিনাটির জন্ম হয়েছিল।  ইঙ্গলস্স্ট্যা‌ড, মেরি শেলি রচিত ফ্রাঙ্কেস্টাইন উপন্যাসের একটি স্থাপনাও বটে যেটিতে বিজ্ঞানী ফ্রাঙ্কেস্টাইন মহাদানব সৃষ্টি করে।  জার্মান অটোমোবাইল কোম্পানি অডি এবং সামরিক বিমান নির্মাণকারী প্রতিষ্ঠান ক্যাসিডিয়ান (অতীতে ইএডিএস ডিএস) এর সদর দপ্তর এই শহরে অবস্থিত। এছাড়া ইলেকট্রনিক ষ্টোর মিডিয়া মার্কেট ও সেটার্ন এই শহরেরই অন্তর্গত।  ২০০৬ সালে ইঙ্গলস্স্ট্যা‌ড কেন্দ্রীয় রেলস্টেশন নুরেমবুর্গ এর সাথে দ্রুত-গতির রেলের মাধ্যমে সংযুক্ত হয়। যাত্রীচাপ কমাতে ইঙ্গলস্স্ট্যা‌ডে আরেকটি রেলস্টেশন বিদ্যমান। শহরের উত্তর দিকে অবস্থিত বলে এটির নাম ইঙ্গলস্স্ট্যা‌ড নর্ড স্টেশন।   তথ্যসূত্র    https://en.wikipedia.org/wiki/Ingolstadt    বিষয়শ্রেণী:জার্মানির নগর বিষয়শ্রেণী:ইউরোপের শহর
হিতকরী হলো ১৮৯০ সালে কুষ্টিয়া থেকে প্রকাশিত একটি পত্রিকা। মীর মশাররফ হোসেন এই পত্রিকার প্রতিষ্ঠাতা ও সম্পাদক। প্রথমে পাক্ষিক পত্রিকা হিসেবে আত্মপ্রকাশ করলেও পরবর্তীতে দাশাহিক পত্রিকা হিসেবে প্রকাশিত হয়।   ইতিহাস  মীর মশাররফ হোসেন উনিশ শতকের একজন ব্যতিক্রমী সাহিত্যস্রষ্টা ও গুরুত্বপূর্ণ লেখক হিসেবে পরিচিত। সাহিত্যের মতো সাময়িকপত্র প্রকাশে তাঁর ভূমিকা উল্লেখযোগ্য। বাঙালি মুসলমানের সাময়িকপত্র আজীজন নেহার (১৮৭৪)  তাঁর সম্পাদনায় প্রকাশিত হয়। এর ১৬ বছর পরে ১৮৯০ সালে মশাররফ হোসেন হিতকরী পত্রিকা প্রকাশ করে। হিতকরী-এর প্রকাশকাল সম্পর্কে সঠিক ও সুস্পষ্ট ধারণা পাওয়া যায় উদ্বোধনী সংখ্যায় (প্রথম ভাগ ও প্রথম সংখ্যা)।  পত্রিকার প্রথম বর্ষ বা ভাগ অনুযায়ী হিতকরী একটি পাক্ষিক পত্রিকা যা কুমারখালীর মথুরানাথ প্রকাশনী (যন্ত্রলায়) থেকে প্রকাশ হতো। অর্থাৎ হিতকরী পত্রিকা কুমারখালীর মথুরানাথ যন্ত্রলায়ে মুদ্রিত হয়ে কুষ্টিয়ার লাহিনীপাড়া থেকে প্রকাশিত হতো। তখন পত্রিকার প্রকাশক ও মুদ্রাকার ছিলেন যথাক্রমে দেবনাথ বিশ্বাস ও রজনীকান্ত ঘোষ। তখন প্রতি সংখ্যার মূল্য ছিল দুই পাই।  হিতকরী পাক্ষিক পত্রিকা হিসেবে আত্মপ্রকাশ করে কিন্তু পাঠকদের চাহিদার কারণে দ্বিতীয় বর্ষে দাশাহিক পত্রিকা হিসেবে প্রকাশিত হয়। দ্বিতীয় বর্ষে পত্রিকার শুধু এই রদবদল হয়েছিল।   উদ্দেশ্যে ও নীতি  উদ্বোধনী সংখ্যায় হিতকরী পত্রিকার উদ্দেশ্য ও নীতি সম্পর্কে বলা হয়:  প্রথম লাইনের হিতকথা-এর অর্থ সদুপদেশ ও হিত-এর অর্থ কল্যাণকর অর্থাৎ হিতকরী পত্রিকায় যা প্রকাশিত হয় যা মানুষের সদুপদেশ ও মানুষের জন্য কল্যাণকর। দ্বিতীয় লাইন লাইন দ্বারা বোঝানো হয়েছে হিতকরী কখনো কোনো জাতিগত ও ধর্মীয় পক্ষে-বিপক্ষে কিছু প্রকাশ করে না।   সম্পাদকের তালিকা    ক্রম নাম মন্তব্য ০১ মীর মশাররফ হোসেন  ০২ মোসলেউদ্দীন খাঁ     তথ্যসূত্র    বহিঃসংযোগ          বিষয়শ্রেণী:কুষ্টিয়ার ইতিহাস বিষয়শ্রেণী:কুষ্টিয়ার সংবাদপত্র বিষয়শ্রেণী:বাংলা ভাষার সংবাদপত্র বিষয়শ্রেণী:১৮৯০-এ প্রতিষ্ঠিত প্রকাশনা বিষয়শ্রেণী:ভারতের বিলুপ্ত সংবাদপত্র বিষয়শ্রেণী:১৮৯০-এ ব্রিটিশ ভারতে প্রতিষ্ঠিত বিষয়শ্রেণী:মীর মশাররফ হোসেন সম্পাদিত পত্রিকা
শাহী ইমাম বলতে দিল্লী জামে মসজিদের ইমামগণকে বুঝানো হয়ে থাকে। মোগল সম্রাট শাহজাহান ১৬৪৪ সালে উক্ত মসজিদ নির্মাণ শুর করেন, দীর্ঘ ১২ বছর লাগে মসজিদটি বানাতে। সম্রাট শাহজাহান শাহী মসজিদের জন্য বুখারা নগরীর (বর্তমান উজবেকিস্থানের একটি শহর) সৈয়দ আব্দুল গফুর শাহ বুখারীকে নিয়ে আসেন ইমাম হিসেবে নিয়োগদান করার জন্য। সৈয়দ আব্দুল গফুর শাহ বুখারী দিল্লী জামে মসজিদেরর প্রথম ইমাম, তার ইমামতিতে ১৬৫৬ সালের ২৩শে জুলাই প্রথম নামায আদায় করা হয়। সম্রাট শাহজাহান তাকে শাহী ইমাম উপাধী প্রদান করেন এবং ইমামত-এ-উজমার উচ্চ পদে নিয়োগ প্রদান করেন।History of the first Shahi Imam of Jama Masjid, Delhi starting in 1656 AD , culturalindia.net website, Retrieved 18 May 2017 দিল্লী জামে মসজিদের বর্তমান ইমাম (২০১৭ সাল) প্রথম ইমামের বংশধর। মুসলিম বিশ্বে সাধারণত এভাবে ইমাম নিয়োগ দেয়া হয়না। কিন্তু সম্রাট শাহজাহানের কারণে ১৬৫৬ সালের পর থেকে এই রীতি শুধুমাত্র উক্ত মসজিদের জন্য আইনে পরিণত হয়েছে, যা দীর্ঘ মোগল সাম্রাজ্যকাল থেকে বর্তমান পর্যন্ত চলে এসেছে। শুধুমাত্র সৈয়দ আব্দুল গফুর শাহ বুখারীর বংশধর শাহী ইমাম হতে পারবেন।   দিল্লী জামে মসজিদের ইমামগণ  সৈয়দ আব্দুল্লাহ বুখারী|thumb  দিল্লী জামে মসজিদের ইমামগণের নামঃ Imam Bukhari's family tree, twocircles.net website, Published 15 October 2008, Retrieved 18 May 2017   সৈয়দ আব্দুল গফুর শাহ বুখারী (২৩শে জুলাই ১৬৫৬ থেকে শুরু)  সৈয়দ আব্দুল শাকুর শাহ বুখারী  সৈয়দ আব্দুল রাহিম শাহ বুখারী  সৈয়দ আব্দুল গফুর শাহ বুখারী থানি  সৈয়দ আব্দুল রেহমান শাহ বুখারী  সৈয়দ আব্দুল কারিম শাহ বুখারী  সৈয়দ মীর জীবন শাহ বুখারী  সৈয়দ মীর আহমেদ আলী শাহ বুখারী ( ১৬ই অক্টোবর ১৮৯২ সাল পর্যন্ত)  সৈয়দ মোহাম্মাদ শাহ বুখারী (১৬ই অক্টোবর ১৮৯২ সাল থেকে)   সৈয়দ আহমেদ বুখারী (২০ ফেব্রুয়ারি ১৯৪২ পর্যন্ত)  সৈয়দ হামিদ বুখারী (২০ ফেব্রুয়ারি ১৯৪ - ৮ জুলাই ১৯৭৩ পর্যন্ত)  সৈয়দ আব্দুল্লাহ বুখারী  (৮ জুলাই ১৯৭৩ - ১৪ অক্টোবর ২০০০ )  সৈয়দ আহমেদ বুখারি (১৪ অক্টোবর ২০০০ থেকে বর্তমান )  পরবর্তী শাহী ইমাম  সৈয়দ শাবান বুখারী (আনুষ্ঠানিক পদবী "দস্তারবন্দী") হলেন ভবিষ্যত শাহী ইমাম। তিনি ২০১৪ সালের ২২ নভেম্বর নায়েবে ইমাম (ডেপুটি শাহী ইমাম) হিসেবে মনোনীত হন। তার পিতা ও বর্তমান সৈয়দ আহমেদ বুখারী যতদিন জীবিত থাকবেন বা সঠিক ভাবে দায়িত্ব পালন করতে পারবেন ততদিন পর্যন্ত সৈয়দ শাবান বুখারী ডেপুটি হিসেবে কাজ করতে করবেন। তারপর তাকে শাহী ইমাম হিসেবে নিয়োগ দেয় হবে। বর্তমান শাহী ইমামের পিতা সৈয়দ আব্দুল্লাহ বুখারী তার অসুস্থতার জন্য সকল দায়িত্ব তার পুত্রকে দিয়েছিলেন।Jama Masjid, Delhi gets new Shahi Imam on 14 October 2000, The Milli Gazette, Published 1 November 2000, Retrieved 18 May 2017 তিনি ২০০৯ সালের ৮ জুলাই হৃদযন্ত্র বিকল হয়ে মারা যান।Syed Abdullah Bukhari, former Shahi Imam of Jama Masjid, Delhi passes away The Hindu newspaper, Published 9 July 2009, Retrieved 18 May 2017  তখন থেকে তার পুত্র সৈয়দ আহমেদ বুখারী শাহী ইমামের পদে নিযুক্ত আছেন।   আরো দেখুন    তথ্যসূত্র   বিষয়শ্রেণী:ভারতে ইসলাম বিষয়শ্রেণী:ইসলাম বিষয়ক অসম্পূর্ণ নিবন্ধ বিষয়শ্রেণী:দিল্লির মসজিদ বিষয়শ্রেণী:ভারতীয় ইমাম
মুহাম্মদ আবদুল হাফিজ বাংলাদেশ সুপ্রিম কোর্টের আপীল বিভাগের অবসরপ্রাপ্ত বিচারপতি।   জীবনের প্রথমার্ধ  হাফিজ ১৯৬৭ সালের  ১ জুন জন্মগ্রহণ করেন। তিনি ঢাকা বিশ্ববিদ্যালয় থেকে স্নাতক ও স্নাতকোত্তর সম্পন্ন করেন।   কর্মজীবন  হাফিজ ১৯৮২ সালে ঢাকা জেলা আদালতে যোগদান করেন।  ১৯৮৫ সালে, হাফিজ বাংলাদেশ সুপ্রিম কোর্টের হাইকোর্ট বিভাগের একজন আইনজীবী হন।  হাফিজ  ২৭ এপ্রিল ২০০৪-এ অতিরিক্ত বিচারক হিসেবে হাইকোর্ট বিভাগে নিযুক্ত হন।  ২৭ এপ্রিল ২০০৫-এ, হাফিজকে বাংলাদেশ সুপ্রিম কোর্টের হাইকোর্ট বিভাগের স্থায়ী বিচারক করা হয়।  হাফিজ ও বিচারপতি একেএম ফজলুর রহমান ২০১০ সালের ৬ মে শামীম রেজা রুবেল হত্যা মামলার ১১ আসামিকে জামিন দেন। ৭ জুলাই ২০১০ তারিখে, হাফিজ ও বিচারপতি আফজাল হোসেন আহমেদ বাংলাদেশ জাতীয়তাবাদী ছাত্রদলের ১৩ কর্মীকে জামিন দেন। একই দিন বিচারপতি আফজাল হোসেন আহমেদ বাংলাদেশ জামায়াতে ইসলামীর আট সদস্যকে জামিন দেন।  ৮ জুন ২০১১, হাফিজ এবং বিচারপতি শেখ রেজোয়ান আলী সেদিন দুটি পৃথক শুনানিতে  বাংলাদেশ জাতীয়তাবাদী দলের রাজনীতিবিদ আবদুস সালাম পিন্টু এবং নাসিরউদ্দিন আহমেদ পিন্টুকে জামিন দেন।  ২৮ আগস্ট ২০১৮-এ, হাফিজ এবং বিচারপতি ভীষ্মদেব চক্রবর্তী বাংলাদেশ জাতীয়তাবাদী দলের রাজনীতিবিদ আমীর খসরু মাহমুদ চৌধুরীকে জামিন দেন। একই দিন তারা বাংলাদেশ সরকারের কাছে সিলেটের মেয়র আরিফুল হক চৌধুরীর পাসপোর্ট তার কাছে ফেরত দিতে বলেন। ৪ অক্টোবর, হাফিজ ও বিচারপতি কাশেফা হোসেন বাংলাদেশ জাতীয়তাবাদী দলের ১১ জন রাজনীতিবিদ আবদুল মঈন খান, আমানুল্লাহ আমান, গয়েশ্বর চন্দ্র রায়, মির্জা ফখরুল ইসলাম আলমগীর, মির্জা আব্বাস, নজরুল ইসলাম খান এবং রুহুল কুদ্দুস তালুকদার দুলুকে জামিন দেন। . ২২ অক্টোবর হাফিজ ও বিচারপতি মহি উদ্দিন শামীম পৃথক দুটি মানহানির মামলায় ব্যারিস্টার মইনুল হোসেনকে জামিন দেন।  ২১ জানুয়ারী ২০১৯, হাফিজ ও বিচারপতি মহি উদ্দিন শামীম বটিয়াঘাটা উপজেলার উপজেলা নির্বাহী অফিসার দেবাশীষ চৌধুরীর দায়ের করা ডিজিটাল নিরাপত্তা আইনের একটি মামলায় অভিযুক্ত দুই সাংবাদিককে জামিন দেন। হাফিজ এবং বিচারপতি কাশেফা হোসেন  ১৮ জুন ২০১৯ সালে সাবেক প্রধানমন্ত্রী খালেদা জিয়াকে জামিন দেন। ২৬ নভেম্বর ২০১৯ তারিখে, হাফিজ ও বিচারপতি কাজী মোঃ ইজারুল হক আকন্দো বাংলাদেশ জননেত্রী পরিষদের করা মানহানির মামলায় সাবেক প্রধানমন্ত্রী খালেদা জিয়ার জামিন এক বছর বাড়িয়ে দেন।  হাফিজ এবং বিচারপতি মুহাম্মদ মাহবুব উল ইসলাম ১১ অক্টোবর ২০২০ তারিখে বাংলাদেশের প্রথম রাষ্ট্রপতি শেখ মুজিবুর রহমান এবং ভারতের প্রধানমন্ত্রী নরেন্দ্র মোদি সম্পর্কে আপত্তিকর স্ট্যাটাস পোস্ট করার জন্য ডিজিটাল নিরাপত্তা আইনের একটি মামলায় একজন অভিযুক্তকে জামিন দেন।  হাফিজ এবং বিচারপতি মোহাম্মদ আলী ১৭ জুন ২০২১-এ বাংলাদেশ জাতীয়তাবাদী দলের রাজনীতিবিদ এবং গয়েশ্বর রায়ের পুত্রবধূ নিপুণ রায় চৌধুরীকে তিনটি মামলায় জামিন দেন যা তার ফোন কলের রেকর্ডিং প্রকাশের পরে দায়ের করা হয়েছিল। ২৭ সেপ্টেম্বর ২০২১-এ, হাফিজ এবং বিচারপতি মোহাম্মদ আলী প্রাক্তন প্রধানমন্ত্রী খালেদা জিয়ার জামিনের মেয়াদ পাঁচ বছর বাড়িয়েছিলেন।   তথ্যসূত্র   বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:২১শ শতাব্দীর বাংলাদেশী বিচারক
অ্যানিমাস হল নিউফাউন্ডল্যান্ডের মেমোরিয়াল ইউনিভার্সিটির গ্রেনফেল ক্যাম্পাসে অবস্থিত দর্শন এবং মানবিক বিষয়ের একটি ইলেকট্রনিক শিক্ষায়তনিক গবেষণা সাময়িকী। এটি ১৯৯৬ সালে প্রতিষ্ঠিত হয়েছিল এবং বার্ষিক প্রদর্শিত হয়।  বর্তমান সম্পাদকরা হলেন কেন জ্যাকবসেন, ডেভিড পেডেল, নিল রবার্টসন, কেনেথ কিয়েরানস এবং এলি ডায়মন্ড।  দার্শনিকের সূচকে অ্যানিমাসকে বিমূর্ত এবং সূচিত করা হয়েছে।    তথ্যসূত্র    বহিঃসংযোগ        বিষয়শ্রেণী:ইংরেজি ভাষার গবেষণা পত্রিকা বিষয়শ্রেণী:১৯৯৬-এ প্রতিষ্ঠিত প্রকাশনা বিষয়শ্রেণী:বার্ষিক গবেষণা পত্রিকা
২০১৫ সালের ৩ অক্টোবর, মার্কিন বিমানবাহিনীর AC-130U উড়োযান কর্তৃক উত্তর আফগানিস্তানের কুন্দুজ প্রদেশের কুন্দুজ শহরে মেডেসিন্স সান্স ফ্রন্টিয়ারেস (এমএসএফ, বা ডক্টরস উইদাউট বর্ডার) দ্বারা পরিচালিত কুন্দুজ ট্রমা সেন্টারে হামলা চালানো হয়।  রিপোর্ট অনুযায়ী, কমপক্ষে ৪২ জন নিহত এবং ৩০ জনের বেশি আহত হয়েছিল এই হামলায়।  মেডিসিন্স সান্স ফ্রন্টিয়েরেস ঘটনাটির তীব্র নিন্দা জানিয়ে একে আন্তর্জাতিক মানবিক আইনের ইচ্ছাকৃত লঙ্ঘন এবং যুদ্ধাপরাধ বলে অভিহিত করেছেন।  তারা আরও বলে যে, সমস্ত যুদ্ধ পক্ষকে হাসপাতাল এবং এর কার্যক্রম সম্পর্কে আগে থেকেই অবহিত করা হয়েছিল।Doctors Without Borders Enraged Over 'Deliberate' Kunduz Hospital Bombing.  মার্কিন সামরিক বাহিনী প্রাথমিকভাবে বলে যে, বিমান হামলাটি ভূমিতে মার্কিন বাহিনীকে রক্ষা করার জন্য করা হয়েছিল। পরে আফগানিস্তানে মার্কিন কমান্ডার জেনারেল জন এফ ক্যাম্পবেল বলেন, বিমান হামলার করার জন্য স্বয়ং আফগান বাহিনীই অনুরোধ করেছিল যারা তালেবানদের গুলির মধ্যেপড়েছিল। ক্যাম্পবেল বলেন, এই হামলাটি "একটি ভুল" এবং "আমরা কখনই ইচ্ছাকৃতভাবে একটি সুরক্ষিত চিকিৎসা কেন্দ্রকে টার্গেট করিনি। " ক্যাম্পবেল বলেন, বিমান হামলাটি মার্কিন সিদ্ধান্তের মধ্যে চেইন অব কমান্ডের মাধ্যমেই সংঘঠিত হয়েছিল।  ২০১৫ সালের ৭ অক্টোবর, প্রেসিডেন্ট বারাক ওবামা ক্ষমা চান এবং ঘোষণা করেন যে, যুক্তরাষ্ট্র বিমান হামলায় নিহতদের পরিবারকে ৬,০০০ ডলালের সমবেদনার ক্ষতিপূরণ দিবেন।   আক্রমণ    পটভূমি  ২০১৫ সালের ২৮ সেপ্টেম্বর তালেবান যোদ্ধারা কুন্দুজ শহর দখল করে এবং সরকারী বাহিনীকে তাড়িয়ে দেয়। পুনরায় শক্তি অর্জন করে আসার পর, মার্কিন বিমান সমর্থিত আফগান সেনাবাহিনী শহরের নিয়ন্ত্রণ ফিরে পেতে আক্রমণাত্মক অভিযান শুরু করে। কয়েক দিনের লড়াইয়ের পর আফগান বাহিনী শহরটি পুনরুদ্ধার করার দাবি করে। অবশ্য, লড়াই যখন অব্যাহত ছিল, সেই সময় ৩ অক্টোবর, মার্কিন নেতৃত্বাধীন বিমান কুন্দুজ ট্রমা হাসপাতালে বিমান হামলা করে।  যার ফলে হাসপাতালটি প্রচণ্ড ক্ষতিগ্রস্ত হয়। ডাক্তার, স্বাস্থ্য কর্মী এবং রোগীরা সেখানে মৃত্যুবরণ করে।   ঘটনাটি  মেডিসিন্স সান্স ফ্রন্টিয়ার্স এর রিপোর্ট অনুযায়ী, ৩ অক্টোবর রাতে স্থানীয় সময় ০২:০৮ এবং ০৩:১৫ (UTC +০৪: ৩০) এর মধ্যে, সংস্থার কুন্দুজ হাসপাতালে কয়েকদফা বিমান বোমা হামলা হয়। সংগঠনটি বলে যে, হামলার সময় হাসপাতালটি "বেশ কয়েকবার আঘাতপ্রাপ্ত হয়" এবং ভবনটি "আংশিকভাবে ধ্বংস হয়ে যায়"। এতে আরও বলা হয়, হাসপাতালটিকে "বারবার এবং সুনির্দিষ্টভাবে হামলা করা হচ্ছিল " এবং এমএসএফ কর্মীরা মার্কিন এবং আফগান কর্মকর্তাদের সাথে যোগাযোগ করার পরের ৩০ মিনিট পর্যন্ত আক্রমণ অব্যাহত ছিল। অ্যাসোসিয়েটেড প্রেস জানিয়েছে যে, হামলার সময় মার্কিন বিশেষ বাহিনী হাসপাতাল থেকে আধা মাইল দূরে ছিল, যেখানে তারা কুন্দুজ প্রদেশের গভর্নরকে রক্ষা করেছিল। একইভাবে, আফগান বাহিনী ছিল আধা মাইল দূরে।   আরো দেখুন    আফগানিস্তান যুদ্ধ (২০০১–২০২১)   তথ্যসূত্র   বিষয়শ্রেণী:আফগানিস্তান যুদ্ধ (২০০১–২০২১) বিষয়শ্রেণী:২০১৫-এর হামলা বিষয়শ্রেণী:মার্কিন যুক্তরাষ্ট্র পরিচালিত বিমান হামলা
কাট্টলী জাকেরুল উলুম ফাজিল (ডিগ্রী) মাদ্রাসা চট্টগ্রামের একটি বিখ্যাত ধর্মীয় শিক্ষাপ্রতিষ্ঠান ও আলিয়া মাদ্রাসা। সংক্ষেপে এটি কাট্টলী মাদ্রাসা নামে পরিচিত। মাদ্রাসাটি ১৯৭৪ সালে আলহাজ্ব আনোয়ার চৌধুরীসহ কাট্টলির প্রমুখ ব্যক্তিবর্গ প্রতিষ্ঠা করেন। মাদ্রাসাটি চট্টগ্রাম শহরের আকবর শাহ থানার অন্তর্গত ১০নং উত্তর কাট্টলী ওয়ার্ডে অবস্থিত।   অবকাঠামো  কাট্টলী জাকেরুল উলুম ফাজিল মাদ্রাসায় ২টি বহুতল ভবন রয়েছে এবং সরকারী অর্থায়নে নতুন একটি ভবন নির্মাণাধীন অবস্থায় আছে। এছাড়াও, জাকেরুল উলুম জামে মসজিদ নামক একটি মসজিদ ও জাকেরুল উলুম ফোরকানিয়া মাদ্রাসা নামক ফোরকানিয়া মাদ্রাসা রয়েছে। ছাত্রদের জন্য রয়েছে বহুতলবিশিষ্ট আবাসিক ছাত্রাবাস।   ইতিহাস  ঐতিহ্যবাহী কাট্টলী জাকেরুল উলুম ফাজিল মাদ্রাসা প্রতিষ্ঠার ক্ষেত্রে গুরুত্বপূর্ণ ভূমিকা রাখেন মরহুম মফজল আহমদ চৌধুরী, মরহুম আলহাজ্ব সিরাজুল ইসলাম চৌধুরী, মরহুম আলহাজ্ব নুরুল ইসলাম চৌধুরী, মরহুম আলহাজ্ব আনোয়ার চৌধুরী ও মরহুম আলহাজ্ব ফরিদ উদ্দিন আহমেদ প্রমুখ। পহেলা জানুয়ারি, ১৯৭৪ খ্রিষ্টাব্দে মরহুম আলহাজ্ব জাকের আলী সওদাগরের রেখে যাওয়া ওয়াক্ফ সম্পত্তির উপর মাদ্রাসা প্রতিষ্ঠিত হয়। সর্বসম্মতিক্রমে মাদ্রাসার নামকরন হয়েছিল জাকেরুল উলুম মাদ্রাসা যার অর্থ দাঁড়ায় জ্ঞান চর্চার গবেষনাগার। মরহুম আলহাজ্ব আনোয়ার চৌধুরীকে মনোনীত করা হয় প্রতিষ্ঠাতা সভাপতি। পর্যায়ক্রমে এ মাদ্রাসা, ১ জানুয়ারি ১৯৮৪ সালে দাখিল, ১ জানুয়ারি ১৯৮৭ সালে আলিম, ১ জানুয়ারি ১৯৯০ সালে ফাজিল স্বীকৃতি পায়। এছাড়া, ১৫ নভেম্বর ২০২০ সালে এটি কারিগরি ও মাদ্রাসা শিক্ষা বিভাগ কর্তৃক দাখিল স্তরে বিজ্ঞান বিভাগ খোলার অনুমতি পায়।   চিত্রশালা    আরো দেখুন  বাংলাদেশ মাদ্রাসা শিক্ষা বোর্ড  বায়তুশ শরফ আদর্শ কামিল মাদ্রাসা   তথ্যসূত্র   বিষয়শ্রেণী:চট্টগ্রাম জেলার আলিয়া মাদ্রাসা বিষয়শ্রেণী:১৯৭৪-এ প্রতিষ্ঠিত শিক্ষাপ্রতিষ্ঠান